Pljočkanje
<s>Pljočkanje ili pločkanje je tradicionalna narodna igra na otvorenom prostoru nastala kao običaj prilikom čuvanja stoke.</s><s>Danas se pljočkanje razvilo u organizovano sportsko takmičenje sa pisanim pravilima.</s>

<s>Igru mogu igrati najmanje dvije osobe, a broj učesnika nije ograničen.</s><s>Za igru je potrebno imati okrugli pljosnati kamen veličine dlana, pljočku, i jedan veći kamen, grotu, koji se postavi na tlo.</s><s>Od grote se povuče linija na udaljenosti oko 5 metara.</s><s>Zatim svaki igrač svojom pljočkom gađa cilj.</s><s>Pobjednik je onaj ko baci najbliže groti.</s>

<s>U savremenom dobu igra je prerasla u sport, sa statutom i pravilnicima usklađenim sa državnim zakonima, osnovnim dokumentima o sportu, kao što je to Olimpijska povelja, pravilnicima o antidoping mjerama, pravilnicama o fer pleju, suzbijanju nepoštenog klađenja i korupciji u sportu.</s><s>Registrovano je na hiljade igrača i volontera, još veći broj obožavalaca, a mediji prate takmičenja.</s><s>Igre se održavaju na ulicama urbanizovanih i turističkih naselja.</s>

<s>Nematerijalna kulturna baština</s>

<s>Pljočkanje je na UNESCO-voj Reprezentativnoj listi nematerijalnog svjetskog naslijeđa čovječanstva kao zajednički element nematerijalnog kulturnog naslijeđa u Belgiji, Francuskoj, Hrvatskoj, Italiji i Kipru.</s><s>Odluku o upisu donio je Međuvladin komitet za očuvanje nematerijalnog kulturnog naslijeđa na zasjedanju koje je održano od 28. novembra do 3. decembra 2022. god. u Rabatu, u Maroku.</s>

<s>Reference</s>

<s>Nematerijalna svjetska baština u Belgiji
Nematerijalna svjetska baština u Francuskoj
Nematerijalna svjetska baština u Hrvatskoj
Nematerijalna svjetska baština u Italiji
Nematerijalna svjetska baština u Kipru</s>

